Днес ще бъде облачно и дъждовно, максималните температури ще са между 9° и 14° – Труд
Днес ще бъде облачно и дъждовно, максималните температури ще са между 9° и 14°
17.10.2016 • 07:07
Днес над страната ще преобладава облачно време и на много места ще превалява дъжд. В следобедните часове от североизток валежите ще започнат да спират и облачността ще се разкъсва и намалява. С до умерен, а в източните райони и временно силен вятър от североизток ще нахлува студен въздух. Температурите значително ще се понижат и максималните ще бъдат между 9° и 14°. През нощта срещу вторник валежите навсякъде ще спрат и облачността ще се разкъса. Атмосферното налягане е по-високото от средното за октомври – още ще се повиши. Такава е прогнозата за времето съобщиха от НИМХ към БАН за „Фокус“.
Над Черноморието ще преобладава облачно време и на много места ще превалява дъжд. В следобедните часове над северното крайбрежие валежите ще спират и облачността ще се разкъса. Ще духа умерен и временно силен вятър от североизток и с него ще нахлува студен въздух. Температурите ще се понижат и максималните ще бъдат между 12° и 15°. Температурата на морската вода е 18°-19°. Вълнението на морето ще бъде 3-4 бала.